Springs-gruwelhuis: Ouers weer in hof - Maroela Media
'n 39-jarige man en sy 39-jarige eksvrou verskyn Maandag weer in die hooggeregshof in Pretoria in verband met die sogenaamde Springs-gruwelhuis-saak.
Die verhoor van die man en vrou was veronderstel om verlede Maandag in die Pretoria-hooggeregshof hervat te word nadat dit op 19 Oktober verlede jaar uitgestel is sodat die vrou sielkundige waarneming kon ondergaan.
Die vrou is tydens vorige hofverrigtinge deur 'n spesialisgetuie bestempel as iemand met simptome van Stockholm-sindroom en wat tekens van depressie, posttraumatiese stresversteuring en angs toon. 'n Kenner het ook toegegee dit was van die ergste vorms van huishoudelike mishandeling wat hy nóg gesien het. Die kenner het gesê die vrou is reeds deur 'n paneel deskundiges beoordeel, maar sy het behoorlike sielkundige waarneming nodig vir 'n vonnisverslag.
Harry Prinsloo, die vrou se regsverteenwoordiger, het verlede Maandag aan die hof gesê die sielkundige verslag is nog nie gereed nie en het uitstel versoek. Staatsaanklaer Jennifer Cronjé het gesê sy begryp die situasie en het nie die aansoek teengestaan nie.
Regter Eben Jordaan het daarna die saak tot vandag uitgestel. Hy het gesê as die verslag nie gereed is nie, sal 'n verantwoordelike party van die regshulpraad verantwoording in die hof moet kom doen oor wat die stand van sake is.
"In vier maande het nog niks gebeur nie; inteendeel, niemand is nog aangewys om die verslag te lewer nie. Ons kan nie weer so lank wag nie. Daar moet nou opgetree word," het hy gesê.
18 beseer toe bakkie, motors bots
Hoe kan die kinders in die sorg van familielede wees? HOE het daardie familielede nie geweet wat aangaan nie??
So daar is 'familielede' wat nooit gewonder het waar daardie kinders is.
In SA sit ons nou met die mense en die res is weg oorsee …wat n blink toekoms
Dis baie gewaag om die kinders by familie te sit. Liewe genade hoe kon GEEN familielid of vriende hiervan geweet het nie?? Waar is die grootouers?? Dis 'n bol twak, dat niemand geweet het nie.
Sal daardie kinders ooit heeltemal kan herstel ?
Daardie kinders is verwoes vir die res van hul lewens. Ek wens Regter Eben Jordaan wil die ouers vir ewig toesluit. Albei is skuldig.
Die vrou is net so skuldig soos haar man want sy het van die mishandeling geweet en niks daaraan gedoen nie, nou ly sy skielik aan Stockholm-sindroom nadat hulle gevang is.
Kommerwekkend hoeveel sindrome gediagnoseer word deesdae. Kinders vra nie om gebore te word nie. Wat 'n vreeslikheid om die lewe in te kom sonder keuse en dan so mishandel te word. Die woord tragies kan dit nie ordentlik beskryf nie!
Die samelewing het nie hierdie mense nodig nie. Sluit die gemors toe en vergeet van enige sogenaamde "sindroom".